पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। प्रदेश की बिजली वितरण कंपनियों में जल्द ही 4525 टेक्निकल हेल्पर पदों पर नई भर्ती की जाएगी। इसके लिए सोमवार को बिजली कंपनी प्रबंधन की ओर से मंजूरी दे दी गई है और गुरुवार तक विज्ञप्ति जारी कर दी जाएगी। इसके लिए जून के पहले या दूसरे सप्ताह में विज्ञप्ति जारी करने की संभावना जताई जा रही है। इसके लिए तीनों बिजली वितरण कंपनियों ने रिक्तियों के अनुसार प्रस्ताव बना लिए हैं। भर्ती की जिम्मेदारी जयपुर डिस्कॉम के पास रहेगी।
नए सबडिवीजन व सब-स्टेशन के सृजन व कर्मचारियों के रिटायर्ड होने से खाली हुए पदों को इस भर्ती से भरा जाएगा। बिजली कंपनियों में टेक्निकल हेल्पर पद पर भर्ती होने से उपभोक्ताओं की फॉल्ट व बिजली सप्लाई गुणवत्ता की शिकायतों का समाधान शीघ्र हो सकेगा। नई भर्ती में जयपुर डिस्कॉम में 1369, अजमेर डिस्कॉम में 2159 और जोधपुर डिस्कॉम में 999 टेक्निकल हेल्पर पद पर भर्ती की जाएगी। गौरतलब है कि इसी मार्च में तीनों बिजली वितरण कंपनियों में 5259 टेक्निकल हेल्परों को नियुक्ति दी जा चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn